#  OBECNÉ ZASTUPITEĽSTVO TOPOĽOVKA

# Zápisnica

### Napísaná zo zasadnutia Obecného zastupiteľstva v Topoľovke konaného dňa 10.8.2018

Prítomní:

Podľa prezenčnej listiny 5 poslancov OZ,  starosta obce Ing. Ladičkovský Štefan,

Neprítomní : Anna Mošková – ospravedlnená

 Ing. Mária Šramová - ospravedlnená

Zapisovateľ : Ing. Štefan Ladičkovský

Návrhová komisia:

Miroslav Jackovič

Ing. Michal Hric

Overovatelia zápisnice:

Ľubomír Žák

Vladimír Majerčín

Program rokovania:

1. Otvorenie zasadnutia
2. Schválenie programu rokovania
3. Určenie zapisovateľa, návrhovej komisie a overovateľov zápisnice
4. Kontrola plnenia uznesenia z predošlého zasadnutia
5. Prerokovanie a schválenie počtu poslancov OZ pre volebné obdobie 2018 - 2022.
6. Prerokovanie a schválenie výšky úväzku starostu obce pre volebné obdobie 2018-2022
7. Schválenie volebného obvodu a volebného okrsku pre voľby 2018
8. Rôzne
9. Diskusia
10. Návrh na uznesenie
11. Záver

Predložený program rokovania bol jednomyseľne schválený

K bodu 1,2 a 3:

Rokovanie otvoril a viedol Ing. Ladičkovský Štefan, starosta obce, ktorý privítal prítomných a predložil návrh programu rokovania. Návrh programu rokovania bol jednomyseľne schválený. Starosta obce predložil návrh na overovateľov zápisnice a to Ľubomír Žák a Vladimír Majerčín. Tento návrh bol jednomyseľne schválený. Za zapisovateľa bol určený Ing. Štefan Ladičkovský. Do návrhovej komisie starosta obce navrhol Miroslava Jackoviča a Ing. Michala Hrica. Predložený návrh bol jednomyseľne schválený.

K bodu 4 :

V tomto bode starosta obce vykonal kontrolu plnenia uznesenia z predošlého zasadnutia, pričom konštatoval, že body uznesenia sú splnené.

K bodu 5 :

Starosta obce v tomto bode predložil návrh na prerokovanie a schválenie počtu poslancov obecného zastupiteľstva v Topoľovke pre volebné obdobie 2018-2022. Starosta obce predložil návrh na počet poslancov 7. Po prerokovaní prítomní poslanci jednomyseľne schválili počet poslancov obecného zastupiteľstva Topoľovka pre volebné obdobie 2018-2022 v počte 7 poslancov.

K bodu 6:

V tomto bode starosta obce predložil na prerokovanie a schválenie výšku úväzku starostu obce pre volebné obdobie 2018-2022. Starosta obce predložil návrh na plný úväzok starostu obce. Po prerokovaní prítomní poslanci schválili pre volebné obdobie 2018-2022 plný úväzok starostu obce Topoľovka.

K bodu 7 :

V tomto bode starosta obce predložil návrh na 1 volebný obvod a jeden volebný okrsok v obci Topoľovka pre komunálne voľby 2018. Prítomní poslanci po prerokovaní schválili pre komunálne voľby 2018 v obci Topoľovka 1 volebný obvod a zároveň 1 volebný okrsok. Volebná miestnosť bude v sále Domu kultúry Topoľovka. Obec ku dňu volieb dňa 10.11.2018 má 683 voličov, 815 občanov.

K bodu 8 :

V tomto bode starosta obce informoval prítomných o príprave realizácie projektu Kultúrne leto Topoľovka 2018, ktorý sa uskutoční dňa 29.8.2018 na futbalovom ihrisku Topoľovka. Starosta obce informoval prítomných o plnení rozpočtu obce a príprave verejného obstarávania na realizáciu projektu Multifunkčné ihrisko. Po prerokovaní prítomní poslanci schválili Rozpočtové opatrenie č. 4 pre rok 2018.

K bodu 9 :

V tomto bode zástupca starostu obce Vladimír Majerčín navrhol, aby v obci na miestnej komunikácii smerom na Mokriny bol osadený tzv. rýchlostný retardér pre obmedzenie rýchlosti motorových vozidiel na tejto komunikácií, nakoľko sa často stáva, že vodiči nedodržiavajú max. povolenú rýchlosť a často dochádza k nebezpečenstvu ohrozenia chodcov a cyklistov na tejto komunikácii. Obecné zastupiteľstvo vzalo na vedomie tento diskusný príspevok.

K bodu 10 :

V tomto bode starosta obce požiadal návrhovú komisiu o predloženie návrhu na uznesenie. Predložený návrh bol jednomyseľne schválený.

K bodu 11 :

Vzhľadom na to, že program rokovania bol vyčerpaný, starosta obce poďakoval prítomným za účasť na rokovaní a prehlásil rokovanie zasadnutia obecného zastupiteľstva v Topoľovke za ukončené. Zároveň poďakoval prítomným za účasť na rokovaní.

Ing. Ladičkovský Štefan

 starosta obce

### OBECNÉ ZASTUPITEĽSTVO TOPOĽOVKA.

### UZNESENIE č. 22/2018

### zo zasadnutia Obecného zastupiteľstva v Topoľovke konaného dňa 10.8.2018.

### Obecné zastupiteľstvo v Topoľovke na svojom zasadnutí dňa 10.8.2018 po prerokovaní jednotlivých bodov programu :

### BERIE NA VEDOMIE :

### Správu o kontrole plnenia uznesenia z predchádzajúceho zasadnutia OZ

### Diskusné príspevky poslancov OZ

1. **SCHVÁĽUJE** :

 1 .Program rokovania

 2. Overovateľov zápisnice, návrhovú komisiu a zapisovateľa podľa textu v zápisnici.

5. Rozpočtové opatrenie č.4 k rozpočtu obce Topoľovka pre rok 2018

1. **URČUJE :**
2. V zmysle § 11 ods. 3 písm. c) zákona č. 369/1990 Zb. o obecnom zriadení v znení neskorších zmien **7 (sedem)** poslancov obecného zastupiteľstva obce Topoľovka na celé volebné obdobie 2018-2022
3. V zmysle § 11 ods. 4 písm. i) zákona č. 369/1990 Zb. o obecnom zriadení v znení neskorších zmien funkciu starostu obce Topoľovka vo volebnom období 2018-2022 na **plný úväzok**
4. V zmysle § 166 ods.3 zákona č. 180/2014 Z.z. o podmienkach výkonu volebného práva a o zmene niektorých zákonov v znení neskorších predpisov **1 (jeden) volebný obvod,** zároveň 1 (jeden) volebný okrsok, v ktorom sa budú dňa 10.novembra voliť poslanci obecného zastupiteľstva v Topoľovke.
5. V zmysle § 166 ods.4 zákona 180/2014 Z.z. o podmienkach výkonu volebného práva a o zmene a doplnení niektorých zákonov v znení neskorších predpisov **1 (jeden) jednomandátový volebný obvod** pre voľby starostu obce Topoľovka, ktoré sa budú konať dňa 10.novembra 2018. Územie jednomandátového volebného obvodu, v ktorom sa volí starosta je zhodné s katastrálnym územím obce Topoľovka.
6. **ZVEREJŇUJE :**
7. V zmysle § 171 ods. 9 a § 176 ods. 8 volebného zákona počet obyvateľov obce ku dňu vyhlásenia volieb – **804 obyvateľov**
8. **ŽIADA :**
9. Starostu obce zverejniť v zmysle § 166 ods. 3 zákona č. 180/2014 Z.z. o podmienkach výkonu volebného práva a o zmene a doplnení niektorých zákonov v znení neskorších predpisov určenie volebného obvodu a určenie počtu poslancov, ktorí sa majú voliť vo voľbách dňa 10.novembra 2018, určenie volebného obvodu pre voľby starostu obce, úväzok starostu obce a počet občanov obce ku dňu vyhlásenia volieb.

 Ing. Štefan Ladičkovský

 Starosta obce :

### Overovatelia zápisnice :

### Ľubomír Žák

### Vladimír Majerčín